MTV3:n Rikospaikka-ohjelma kertoi viime vuoden lopulla, että poliisi uskoo epäillyn sahanneen uhrin henkirikoksen jälkeen pieniin paloihin ja keittäneen niistä lihat irti ruumiin hävittämiseksi.

Keskusrikospoliisi ei aiemmin kommentoinut asiaa. Tutkinnanjohtaja Olli Töyräs myöntää nyt, että tapaukseen liittyy poikkeuksellisia piirteitä.

Hän ei kuitenkaan avaa yksityiskohtia sen tarkemmin.

– Olemme pyrkineet keräämään ja kartoittamaan kaiken, mitä olemme voineet, ja esitutkintapöytäkirja kertokoot sitten sen sisällön.

"Heitä voi kutsua kavereiksi"

Töyrään mukaan jutun esitutkinta on loppusuoralla, ja asian on määrä siirtyä syyttäjälle syyteharkintaan helmikuussa. Asiaa on tutkittu tappona ja hautarauhan rikkomisena.

Rikoksista epäiltyä 43-vuotiasta irakilaismiestä on tutkinnan edetessä kuulusteltu useampaan kertaan, ja mies on kertonut oman versionsa tapahtuneesta, Töyräs kertoo. Mies on ottanut kantaa myös siihen, miksi hän oli paloitellut uhria henkirikoksen jälkeen.